બીજી સવારે પાછુ એજ અલાર્મ, એજ ક્રિયાઓ અને ડોરબેલ વાગતા જ એના પગને પાંખો આવી. તેણે દરવાજો ખોલ્યો, એકસરખા કાળા લેધર- જેકેટ્સમાં સજ્જ ત્રણ યુવતીઓમાં વચ્ચે ઉભેલી જેનીને તે તરત ઓળખી ગયો. તેને હળવા ધક્કે અંદર હડસેલી જેનીએ બારણું બંધ કરી લોક કર્યું. એ જ હળવા ધક્કે ત્રિપુટી તેને બેડરુમમાં લઈ ગઈ અને ધબાક સાથે તેને ઉંધે માથે પથારીમાં પાડ્યો. ત્રણે જણે એકમેક સામે સૂચક સ્મિત કર્યાં અને પોતપોતાના જેકેટ્સના બટન તરફ હાથ લંબાવ્યા એ જ ક્ષણે પથારીમાં ઉંધે મોંએ પડેલો લી ચાંગ ત્વરિત ગતિએ પડખું ફેરવી ચત્તાપાટ થયો, એના હાથમાં ઓશીકા નીચેથી લીધેલી .૪૫ mm ની સર્વિસ રીવોલ્વર હતી જેનું નાળચું ત્રિપુટી સામે તકાયેલું હતું. એનું અટ્ટહાસ્ય આખા ફ્લેટમાં ગુંજી ઉઠ્યું, “ગેટ એન ધ બેડ, લેટ્સ હેવ સમ ફન…..બ્યુટીઝ……”